Vyhlásenie o rozpornosti

Návrh zákona sa predkladá s rozporom s Ministerstvom financií Slovenskej republiky, ktoré nesúhlasí so zvyšovaním dávok výsluhového zabezpečenia procesom druhej valorizácie, pretože spôsobuje tlak na zvýšenie výdavkov na osobitných účtoch silových rezortov a následne, v prípadoch deficitného hospodárenia týchto účtov, aj na štátny rozpočet. Ministerstvo vnútra Slovenskej republiky je však z dôvodu naplnenia ustanovení § 68 ods. 3 a 4 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov povinné pristúpiť k prijatiu osobitného zákona o každoročnom zvyšovaní výsluhových dôchodkov priznaných pred účinnosťou zákona č. 328/2002 Z. z., s ktorým sa ráta bez ohľadu na vývoj osobitného účtu.
Rozpor pretrváva aj so sekciou policajtov vo výslužbe pri Odborovom zväze policajtov v Bratislave a s pplk. v. v. Pavlom Hernom, vystupujúcim ako zástupca vojakov vo výslužbe, ktorí namietajú pomalosť odstraňovania rozdielov druhou valorizáciou medzi ich dôchodkami a dôchodkami priznávanými podľa zákona č. 328/2002 Z. z. Návrh zákona však smeruje k vyrovnávaniu úrovne skorších dôchodkov s dôchodkami priznávanými podľa zákona č. 328/2002 Z. z. s prihliadnutím na možnosti osobitného účtu.